stanford-oval/wikipedia huggingface dataset:
ולידה סולטאן

| --- | --- |

 תחום שיפוט:  האימפריה העות'מאנית
 מעון:  ארמון טופקאפי   ארמון דולמאבהצ'ה   ארמון יילדיז
 מושב המשרה:  איסטנבול, האימפריה העות'מאנית
 ייסוד המשרה:  30 בספטמבר 1520
 איוש ראשון:  האפסה סולטאן
 איוש אחרון:  פרסטו קאדין
 תאריך ביטול המשרה:  11 בדצמבר 1904
 
ולידה סולטאן (בטורקית עות'מאנית: والده سلطان, "אם הסולטאן") היה תואר שהחזיקה "האם החוקית" של סולטאן האימפריה העות'מאנית. התואר שימש לראשונה במאה ה-16 את האפסה סולטאן (נפטרה ב-1534), בת זוגו של סלים הראשון (שלט בשנים 1512–1520) ואמו של סולימאן המפואר (שלט בשנים 1520–1566). בדרך כלל החזיקה בתואר זה אמו של הסולטאן אם הייתה בחיים (אימהות שנפטרו לפני המלכתם של בניהן מעולם לא כונו ולידה סולטאן). במקרים מיוחדים, סבתות ואימהות חורגות לסולטאן קיבלו את התואר ולידה סולטאן.
פירוש ושימוש

פירוש המילה ולידה הוא "אמא" בטורקית עות'מאנית.
סולטאן היא מילה בערבית שמשמעותה במקור "סמכות" או "שליטה". בתחילת המאה ה-16, תואר זה, שנישא על ידי גברים ונשים מהשושלת העות'מאנית, החליף את התארים האחרים לפיהם נודעו אנשים בולטים במשפחה הקיסרית (בעיקר האטון לנשים וביי לגברים). כתוצאה מכך, התואר ולידה האטון (התואר לאם החיה של הסולטאן העות'מאני המכהן לפני המאה ה-16) הפך לולידה סולטאן. שימוש זה מדגיש את התפיסה העות'מאנית של כוח ריבוני כפררוגטיבה משפחתית.
תרבות המערב מכירה את השליט העות'מאני כ"סולטאן", אך העות'מאניים עצמם השתמשו ב"פאדישה" (קיסר) או "הונקר" כדי להתייחס לשליטתם. תוארו הרשמי של הקיסר כלל "סולטאן" יחד עם "חאן" (למשל, הסולטן סולימאן חאן). בפנייה רשמית, ילדי הסולטאן קיבלו גם את הכותרת "סולטאן": נסיכים קיסריים (שהזאדה) נשאו את התואר לפני שמם הנתון, ונסיכות קיסריות נשאו אותו אחריו. דוגמה, שהזאדה סולטאן מהמט ומיהרימה סולטאן, בנו ובתו של סולימאן המפואר. כמו הנסיכות הקיסריות, גם האם החיה ובת הזוג הראשית של הסולטאנים השולטים נשאו את התואר לאחר שמותיהן, למשל, האפסה סולטאן, אמו של סולימאן והוולידה סולטאן הראשונה, והורם סולטאן, בת זוגו הראשית של סולימאן וההאסקי סולטאן הראשונה. השימוש המתפתח בתואר זה שיקף את התעצמות כוחן של הנשים הקיסריות, במיוחד בתקופת "סולטנות הנשים", כאשר מעמד תפקיד בת הזוג הראשית נשחק במהלך המאה ה-17, ובת הזוג הראשית של הסולטאן איבדה את התואר "סולטאן", שהוחלף ב"קאדין", תואר שקשור ל"האטון" הקודם. מכאן ואילך, אמו של הסולטאן המכהן הייתה האדם היחיד בעל הדם הלא-קיסרי שנשאה את התואר "סולטאן".
התואר "ולידה" בא לפני או אחרי השם הניתן של הנושאת בתואר. מערביים רבים השתמשו בתואר "סולטאנה" כשהם מתייחסים לנשים הקיסריות כדי להבדילו מהתואר "סולטאן" שיוחס לזכרים בשושלת העות'מאנית.
מעמדן של הולידה סולטאן

הולידה סולטאן נחשבו לאלה שהיו בעמדה החשובה ביותר באימפריה העות'מאנית אחרי הסולטאן עצמו. כאם לסולטאן, על פי המסורת האסלאמית ("זכות האם היא זכות האל"), לולידה סולטאן הייתה השפעה משמעותית על ענייני האימפריה. היה לה כוח עצום בחצר המלכות, חדרים פרטיים (שתמיד צמודים לאלה של בנה) ומשרתים. באופן מסורתי הייתה לולידה סולטאן גישה למשאבים כלכליים ניכרים והן מימנו לעיתים קרובות פרויקטים אדריכליים גדולים. במהלך המאה ה-17, בתקופה המכונה "סולטנות הנשים", סדרה של סולטנים חסרי יכולת או קטינים העלו את תפקידיהן של הולידה סולטאן לגבהים חדשים. הולידה סולטן ניהלה גם את הרמון השפחות הקיסרי, וכאשר הלכה לעולמה, בדרך כלל הייתה בת זוגו של הסולטאן משמשת בתפקיד זה (כגון בתקופתה של קסם סולטאן ועוד).
החזקות והידועות מבין כל הולידה סולטאן בהיסטוריה של האימפריה העות'מאנית היו נורבאנו סולטאן, ספייה סולטאן, קסם סולטאן וטורהאן האדיג'ה סולטאן.
רוב נשות ההרמון היו שפחות שמעולם לא נישאו רשמית לסולטאנים. אף על פי כן, ילדיהן נחשבו לגיטימיים לחלוטין על פי החוק האסלאמי אם היו מוכרים על ידי האב. עם זאת, רק מעטות מנשות ההרמון שהפכו לולידה סולטאן עם עליית בנם לכס המלכות אכן היו משוחררות מעבדות ונשואות לסולטאן העות'מאני לשעבר. הסולטנות הללו היו נורבאנו סולטאן, קסם סולטאן, רבייה גולנוש סולטאן ופרסטו קאדין.
רשימת הוולידה סולטאן

| שם | שם נעורים | מוצא | התחלת כהונה | סוף כהונה | סולטאן (ים) |
| --- | --- | --- | --- | --- | --- |
| האפסה סולטאן |  | בתו של החאן הקרימאי מנלי הראשון גיראיי | 30/09/1520 | 19/03/1534 | סולימאן המפואר (בן) |
| נורבאנו סולטאן | ססיליה ונייר-באפו | ונציאנית או יהודייה או יווניה | 15/12/1574 | 07/12/1583 | מוראט השלישי (בן) |
| ספייה סולטאן | לא ידוע | אלבנית | 15/01/1595 | 22/12/1603 | מהמט השלישי (בן) |
| האנדאן סולטאן | לא ידוע | לא ידוע | 22/12/1603 | 09/11/1605 | אהמט הראשון (בן) |
| האלימה סולטאן |  | אבחזית | כהונה ראשונה: 22/11/1617 כהונה שנייה: 19/05/1622 | כהונה ראשונה: 26/02/1618 כהונה שנייה: 10/09/1623 | מוסטפא הראשון (בן) |
| קסם סולטאן | אנסטסיה | יווניה. נולדה בטינוס, הרפובליקה של ונציה | 10/09/1623 | 02/09/1651 | מוראט הרביעי (בן) אבראהים הראשון (בן) מהמט הרביעי (נכד) |
| טורהאן סולטאן |  | אוקראינית | 02/09/1651 | 04/08/1683 | מהמט הרביעי (בן) |
| אשוב סולטאן | לא ידוע | לא ידוע | 08/09/1687 | 04/12/1689 | סולימאן השני (בן) |
| גולנוש סולטאן | אוומאניה ווריה | יווניה | 06/02/1695 | 06/11/1715 | מוסטפא השני (בן) אהמט השלישי (בן) |
| סאליחה סולטאן | לא ידוע | לא ידוע | 20/09/1730 | 21/09/1739 | מהמוט הראשון (בן) |
| שהסוואר סולטאן |  | רוסייה | 13/12/1754 | אפריל 1756 | עות'מאן השלישי (בן) |
| מיהרישאה סולטאן |  | בתו של כומר גאורגי אורתודוקסי | 07/04/1789 | 16/10/1805 | סלים השלישי (בן) |
| סינפרוור סולטאן |  | בולגרייה | 29/05/1807 | 28/07/1808 | מוסטפא הרביעי (בן) |
| נאקשידיל סולטאן | לא ידוע | גאורגית | 28/07/1808 | 22/08/1817 | מהמוט השני (בן) |
| בזמיעלם סולטאן |  | גאורגית | 02/07/1839 | 02/05/1853 | אבדילמג'יט הראשון (בן) |
| פרטבניאל סולטאן | האסנה | צ'רקסית | 25/06/1861 | 30/05/1876 | אבדילאזיז (בן) |
| שווקפזה סולטאן | וילמה | גאורגית. נולדה באימפריה הרוסית | 30/05/1876 | 31/08/1876 | מוראט החמישי (בן) |
| פרסטו סולטאן | ראהימה גוגן | צ'רקסית | 31/08/1876 | 11/12/1904 | עבדול חמיד השני (בן חורג) |
פרנץ זאבר דורש

| --- | --- |

 לידה:  24 בדצמבר 1899 אילרטיסן, הרפובליקה הפדרלית של גרמניה 
 פטירה:  8 בנובמבר 1986 (בגיל 86) מינכן, גרמניה המערבית 
 ענף מדעי:  הנדסה אזרחית 
 מקום לימודים:  אוניברסיטת שטוטגרט 
 מוסדות:  ארגון טודט 
 פרסים והוקרה:  אות הזהב המפלגתי  מסדר הדם 
 
פרנץ זאבר דורש (בגרמנית: Franz Xaver Dorsch;‏ 24 בדצמבר 1899 – 8 בנובמבר 1986) היה מהנדס אזרחי גרמני שהפך למהנדס הראשי של ארגון טודט, קבוצת הנדסה אזרחית וצבאית בגרמניה הנאצית שהייתה אחראית על מגוון פרויקטים הנדסיים בגרמניה ובשטחים שכבשו הגרמנים במהלך מלחמת העולם השנייה. הוא מילא תפקיד מוביל ברבים מהפרויקטים ההנדסיים הגדולים ביותר של הרייך השלישי, כולל הקמת קו זיגפריד, החומה האטלנטית ועוד מספר ביצורים בגרמניה ובאירופה הכבושה. לאחר המלחמה הקים את חברת הנדסת הייעוץ "דורש קונסולט" (Dorsch Consult) בוויסבאדן.
ביוגרפיה

דורש נולד באילרטיסן באזור אלגאו שבבוואריה. הוא שירת בצבא הגרמני במהלך מלחמת העולם הראשונה בין 1 ביוני 1917 עד 2 בינואר 1919, ופרש בדרגת סמל. לאחר שחרורו הצטרף לפרייקור והשתתף בדיכוי הרפובליקה הסובייטית הבווארית במאי 1919. מאוחר יותר באותה שנה נרשם כסטודנט להנדסה אזרחית בבית הספר הגבוה לטכנולוגיה של שטוטגרט (Technische Hochschule Stuttgart), כיום אוניברסיטת שטוטגרט, והוסמך כאדריכל בשנת 1928. בשנים 1929–1933 עבד עם פריץ טודט, לימים מייסד ארגון טודט, בחברת ההנדסה במינכן זאגר וורנר (Sager und Wörner).
ביוגרפיה > מעורבותו המוקדמת במפלגה הנאצית

דורש וטודט היו בין תומכיו המוקדמים של אדולף היטלר. דורש הצטרף למפלגה הנאצית בראשיתה ולאגף הצבאי למחצה שלה, אס אה, בשנת 1922 והשתתף בפוטש במרתף הבירה הכושל של 8–9 בנובמבר 1923. מאוחר יותר הורשה לענוד את אות הזהב המפלגתי ואת אות מסדר הדם של המפלגה הנאצית כהוקרה על שירותו המוקדם. ביולי 1933 מונה טודט על ידי היטלר לתפקיד המפקח הכללי לכבישים גרמניים (Generalinspektor für das deutsche Straßenwesen), הממונה על בניית רשת האוטובאן הגרמנית. טודט גייס את דורש כסגנו וראש משרדו בברלין, לשם עבודה על פרויקט האוטובאן. בשנת 1938 מילא דורש תפקיד מוביל בבניית קו זיגפריד, מערכת הגנה המשתרעת על פני 630 ק"מ לאורך הגבולות המערביים של גרמניה, מהולנד עד שווייץ.
ביוגרפיה > פעילותו במלחמת העולם השנייה

מדצמבר 1941 הנחה את בניית החומה האטלנטית לאורך קו החוף המערבי של אירופה הכבושה, אף על פי שעבודתו ספגה ביקורת מצד הצבא עקב התעלמות מדרישות הצבא והצי. ב-8 בפברואר 1942 נהרג פריץ טודט בתאונה אווירית. את מקומו תפס אלברט שפר, האדריכל הראשי של היטלר. שפר שמר על השליטה בארגון טודט כשר החימוש וייצור המלחמה אך נתן לדורש סמכות לנהל ארגון זה, מה שהפך את דורש למנהל בפועל של ארגון טודט. כהוקרה על שירותו הוענק לדורש צלב האבירים עם עיטור החרבות ב-13 במאי 1943.
עם זאת, היחסים בין שפר לדורש היו מתוחים. סלע מחלוקת מרכזי היה העובדה כי לארגון טודט הייתה אחריות רק על בניית פרויקטים מחוץ לרייך. ארגון זה הועסק יותר ויותר בעבודות בנייה בגרמניה עצמה, וביקש שליטה בענף הבנייה בגרמניה. דורש ושפר נאבקו על סמכויות. דורש דרש להיות אחראי על כל פעילות הבנייה בתוך הרייך, כך שארגון טודט יוכל לנהל פרויקטים חדשים. דורש תמך בסתר ביריבו של שפר, מרטין בורמן, שגייס אותו כסוכן של משרד ראש המפלגה (Parteikanzlei) לרגל אחר שפר; כפי שניסח זאת שפר מאוחר יותר, דורש גרם לו להרגיש "חסר ביטחון במשרד שלי-עצמי". באביב 1944, דורש יזם מהלך להדיח את שפר; אף על פי שלא הצליח, עמדתו של שפר נחלשה. שפר תיאר את הקליקה שהוביל דורש כ"קמרילה".
היטלר לקח את הפיקוד על ארגון טודט, הרחיק אותו משפר ונתן אותו לדורש ב-14 באפריל 1944.  דורש הוזמן להגיש הצעות לתוכנית, ששפר התנגד לה בתוקף, להעביר את מתקני התעשייה הגרמניים ל"מפעלי בטון" או למתקנים תת-קרקעיים כדי להגן עליהם מפני הפצצות בעלות הברית. הרמן גרינג, שר התעופה של הרייך, הורה לדורש להקים האנגרים תת-קרקעיים למטוסים, עבור הלופטוואפה. דורש הועמד כאחראי על בניין משרד החימוש ושימש כסגנו של השר כמפקח כללי על תעשיית הבנייה, וכן שמר על תפקידו הקיים כראש ארגון טודט. הוא היה אחראי כמעט על כל פרויקטי הבנייה של הרייך השלישי בשנה האחרונה למלחמה. הנחייתו של היטלר לבנות מפעלים חסיני פצצות העניקה לדורש את הסמכות הדרושה לו להשתלט על כל ענף הבנייה הגרמני. עד ספטמבר 1944 שלט דורש בכוח אדם של 780,000 איש, בעיקר עובדי כפייה מהארצות שכבשה גרמניה הנאצית, עובדים שעסקו בפרויקטים של בנייה בתוך הרייך.
ביוגרפיה > לאחר המלחמה

דורש ניצל מהעמדה לדין לאחר המלחמה והוזמן על ידי צבא ארצות הברית לכתוב מחקר בן 1,000 עמודים על ארגון טודט, שפורסם בשנת 1947. בשנת 1950 הקים חברת הנדסה ובניין, "Reg.Baumeister Xaver Dorsch, Ingenieurbüro",  חברה שהפכה לחברת ההנדסה והייעוץ Dorsch Consult בשנת 1951 ו-Dorsch Gruppe בשנת 2006. החברה מעסיקה כיום 1,600 עובדים והיא חברת התכנון והייעוץ העצמאית הגדולה ביותר בגרמניה.
דורש נפטר במינכן ב-8 בנובמבר 1986.[דרוש מקור]
הערות שוליים

↑  Seidler, Franz Wilhelm (1987). Die Organisation Todt: Bauen für Staat und Wehrmacht, 1938–1945. Bernard & Graefe. p. 17. ISBN 978-3-7637-5842-5.
1 2  "An Engineer Returns ... And A Museum Is Born", After the Battle 57:49-53.
1 2  Patzwall, Klaus D. (1984). Die Ritterkreuzträger des Kriegsverdienstkreuzes 1942–1945: eine Dokumentation in Wort und Bild. Hamburg: Verlag Militaria-Archiv K.D. Patzwall. p. 38.
↑  Stephenson, Charles (2006). The Channel Islands 1941-45: Hitler's Impregnable Fortress. Osprey Publishing. p. 16. ISBN 978-1-84176-921-9.
↑  Patzwall, p. 39
↑  Saunders, Anthony (2001). Hitler's Atlantic Wall. Sutton. p. 9. ISBN 978-0-7509-2544-0.
↑  Gutman, Isobel (1994). Encyclopedia of the Holocaust: Volume 2. Macmillan Library Reference USA. p. 1095. ISBN 978-0-02-896090-6.
1 2  Müller, Rolf-Dieter (2003). "Albert Speer and Armaments Policy in Total War". Germany and the Second World War: Organization and mobilization of the German sphere of power. Vol. 5. Oxford University Press. pp. 389, 487–9. ISBN 978-0-19-820873-0.
↑  Orlow, Dietrich (1973). The History of the Nazi Party: 1933-1945. University of Pittsburgh Press. p. 460. ISBN 978-0-8229-3253-6.
↑  Taylor, Blaine (2010). Hitler's Engineers: Fritz Todt and Albert Speer - Master Builders of the Third Reich. Casemate Publishers. p. 200. ISBN 978-1-932033-68-7.
↑  Mierzejewski, Alfred C. (1988). The collapse of the German war economy, 1944-1945: Allied air power and the German National Railway. UNC Press Books. p. 16. ISBN 978-0-8078-1792-6.
1 2  Speer, Albert (1995). Inside the Third Reich. London: Weidenfeld & Nicolson. pp. 444–447. ISBN 9781842127353.
↑  Taylor, p. 213
↑  Reuter, Claus (1998). The V2 and the German, Russian and American Rocket Program. German-Canadian Museum of Applied History. p. 100. ISBN 978-1-894643-05-4.
↑  Posner, Gerald L. (1991). Hitler's children: sons and daughters of leaders of the Third Reich talk about their fathers and themselves. Random House. p. 81. ISBN 978-0-394-58299-3.
↑  Dorsch, Xaver; Robinson, J.B.; Ross, W.F. (1947). Organization Todt. Historical Division, US Army European Command, Foreign Military Studies Branch.
↑  Strute, Karl (1984). Who's who in technology, Volume 3. Who's Who the International Red series. p. 2611. ISBN 978-3-921220-36-8.
↑  "Chronicle". Dorsch Gruppe. נבדק ב-2011-06-20.
↑  "Company". Dorsch Gruppe. נבדק ב-2011-06-20.
| --- | --- |
בקרת זהויות :  GND: 123491886  VIAF: 3381252   WorldCat (עם VIAF): 3381252
סיידי ספארקס

| --- | --- |

כרזת הסדרה
 שיר הנושא:  "נהיה כמו סיידי ספארקס" (במקור בוצע על ידי ג'ייד אליין, ובעברית בוצע על ידי אלונה אלכסנדר)
 סוגה:  סדרת הנפשה, סדרת קומדיה, סדרת פנטזיה
 יוצרים:  ברונה אוהנלון
 כותבים:  Christopher Panzner 
 בימוי:  ברונה אוהנלון
 שחקנים:  Tyger Drew-Honey  Rufus Hound  Georgia Lock  Craig Revel Horwood  לורה אייקמן  Dominique Moore 
 מדבבים:  ראו כאן
 מדבבים בעברית:  ראו כאן
 ארץ מקור:  אירלנד אירלנד צרפת צרפת
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26 (כל פרק בנוי משני פרקים משניים)
 הפקה
 חברת הפקה:  Brown Bag Films Cyber Group Studios
 הפצה:  דיסני+ 
 אורך פרק:  22 דקות (כל פרק משני באורך 11 דקות)
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל כאן חינוכית דיסני+
 פורמט (קול):  סטריאו
 תקופת שידור מקורית:  20 באפריל – 4 בדצמבר 2019
 תקופת שידור בישראל:  4 בנובמבר 2019 – 26 ביוני 2020
 קישורים חיצוניים
 דף התוכנית ב-IMDb
 
סיידי ספארקס (באנגלית: Sadie Sparks) היא סדרת הנפשה אירית-צרפתית, מסוגת קומדיה ופנטזיה, שנוצרה ובוימה על ידי ברונה אוהנלון. הסדרה הופקה על ידי Brown Bag Films האירית ו-Cyber Group Studios הצרפתית. הסדרה שודרה לראשונה בבריטניה בערוץ דיסני ב-20 באפריל 2019. בישראל הסדרה שודרה לראשונה בערוץ דיסני ישראל ב-4 בנובמבר 2019 בדיבוב עברי; ב-5 בינואר 2021 החלה הסדרה להיות משודרת בשידורים חוזרים בערוץ כאן חינוכית.
תקציר העלילה

הסדרה עוקבת אחר סיידי, נערה מתבגרת שמגלה שיש לה יכולות קסומות. כדי שתלמד להשתלט על הכוחות שלה, סיידי מקבלת הדרכה מארנב קסום בשם גילברט, שנשלח מהעולם הקסום לעולם האמיתי. במהלך הסדרה רואים כיצד סיידי לומדת להשתמש בכוחות הקסומים שלה, בזמן שהיא לומדת בתיכון יחד עם חבריה, טיפי ולולו.
דמויות

סיידי ספארקס - נערה בת 14 שלומדת לשלוט בכוחות הקסם שלה.
גילברט - ארנב קסום בן 700 שמדריך את סיידי.
טיפי - ידיד של סיידי שאוהב מוזיקת פופ.
לולו - החברה הטובה ביותר של סיידי. חכמה במיוחד.
סאם - עניין האהבה של סיידי, וקפטן קבוצת הכדורסל של בית הספר.
מדבבים

הדיבוב העברי בוים על ידי מייה קדוש, והופק על ידי עדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| סיידי ספארקס | ג׳ורג׳יה לוק | הללי היבש |
| גילברט | רופוס האונד | גלעד קלטר |
| לולו | דומיניק מור | מייה קדוש |
| טיפי | ג'ושוע לקליר | דור סרוגו |
| ואל | לורה אייקמן | טליה ברקאי |
| בליין | טייגר דרו-האני | דולב סלע |
| סאם | סאמי מור | יהונתן מגון |
| קורניליוס |  | גדי לוי |
| מורדכי |  | ערן מור |
| אמא |  | אלונה אלכסנדר |
| גברת לייסי |  | תמי ברק |
בנוסף דיבבו בדיבוב העברי גיא זיידמן ואלי לולאי (2020).
שידור

| עונה | עונה | מספר פרקים | תקופת שידור מקורית בריטניה> שידור ראשון | תקופת שידור מקורית בריטניה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 20 באפריל 2019 | 4 בדצמבר 2019 | 4 בנובמבר 2019 | 26 ביוני 2020 |
פרקים

| מספר הפרק בסדרה | מספר הפרק בעונה | שם הפרק בעברית | תאריך שידור מקורי בריטניה |
| --- | --- | --- | --- |
| 1 | 1-א | טיפול פנים | 20 באפריל 2019 |
| 1 | 1-ב | מהר יותר, חבר | 20 באפריל 2019 |
| 2 | 2-א | קרב הקשתות | 21 באפריל 2019 |
| 2 | 2-ב | צלע שלישית | 21 באפריל 2019 |
| 3 | 3-א | ביש מזל | 27 באפריל 2019 |
| 3 | 3-ב | פרעה מתפרע | 27 באפריל 2019 |
| 4 | 4-א | איזה בובה של בחור | 28 באפריל 2019 |
| 4 | 4-ב | שיקוי מספר תשע לצהריים | 28 באפריל 2019 |
| 5 | 5-א | פרח הלא-תראוני | 4 במאי 2019 |
| 5 | 5-ב | החברים הכי אויבים | 4 במאי 2019 |
| 6 | 6-א | קדחת הריקודים | 5 במאי 2019 |
| 6 | 6-ב | בדיוק בזמן | 5 במאי 2019 |
| 7 | 7-א | צרות של קמע | 11 במאי 2019 |
| 7 | 7-ב | כמו כפפות ליד | 11 במאי 2019 |
| 8 | 8-א | הפחדה כפולה | 12 במאי 2019 |
| 8 | 8-ב | ארנב הזן | 12 במאי 2019 |
| 9 | 9-א | מהומות מנטורים | 6 ביולי 2019 |
| 9 | 9-ב | טיפול ביצורים | 6 ביולי 2019 |
| 10 | 10-א | סופר-טיפי | 7 ביולי 2019 |
| 10 | 10-ב | אף לצרות | 7 ביולי 2019 |
| 11 | 11-א | קסם נגד חייזרים | 13 ביולי 2019 |
| 11 | 11-ב | מקס היזם | 13 ביולי 2019 |
| 12 | 12-א | מסיבה | 14 ביולי 2019 |
| 12 | 12-ב | הקללה הסודית | 14 ביולי 2019 |
| 13 | 13-א | יש לו רק כוח במוח | 20 ביולי 2019 |
| 13 | 13-ב | זיכרון מבית אמא | 20 ביולי 2019 |
| 14 | 14-א | קדימה ארנב! | 21 ביולי 2019 |
| 14 | 14-ב | הנוקם המסתורי | 21 ביולי 2019 |
| 15 | 15-א | קופיף קופצני | 27 ביולי 2019 |
| 15 | 15-ב | העיר הנרדמת | 27 ביולי 2019 |
| 16 | 16-א | מתיחות למתקדמים | 28 ביולי 2019 |
| 16 | 16-ב | השעון האבוד | 28 ביולי 2019 |
| 17 | 17-א | סיידי הדיווה | 25 בנובמבר 2019 |
| 17 | 17-ב | הנעליים של לולו | 25 בנובמבר 2019 |
| 18 | 18-א | חברות הכי טובות לנצח | 26 בנובמבר 2019 |
| 18 | 18-ב | חילופי מפלצות | 26 בנובמבר 2019 |
| 19 | 19-א | לחיות את החלום | 27 בנובמבר 2019 |
| 19 | 19-ב | קחי זאת בקלילות | 27 בנובמבר 2019 |
| 20 | 20-א | מה התוכנית? | 28 בנובמבר 2019 |
| 20 | 20-ב | אימת הקפקייקס | 28 בנובמבר 2019 |
| 21 | 21-א | בועות אמת | 29 בנובמבר 2019 |
| 21 | 21-ב | משחקי הריתוק | 29 בנובמבר 2019 |
| 22 | 22-א | מכת חום | 30 בנובמבר 2019 |
| 22 | 22-ב | בין שתי סיידיות | 30 בנובמבר 2019 |
| 23 | 23-א | שירה מכשפת | 1 בדצמבר 2019 |
| 23 | 23-ב | אוי תתבגרו! | 1 בדצמבר 2019 |
| 24 | 24-א | לקום אתמול בבוקר לדייט | 2 בדצמבר 2019 |
| 24 | 24-ב | מלווין שולט | 2 בדצמבר 2019 |
| 25 | 25-א | חוכמת המונים | 3 בדצמבר 2019 |
| 25 | 25-ב | מוג'ו הקסם | 3 בדצמבר 2019 |
| 26 | 26-א | בין שני העולמות | 4 בדצמבר 2019 |
| 26 | 26-ב | אוי ואבוי לי | 4 בדצמבר 2019 |
הפקה

הפקת הסדרה החלה בשנת 2014 על ידי Brown Bag Films האירית ו-Cyber Group Studios הצרפתית, כאשר כל פרקיה בוימו על ידי ברונה אוהנלון, שגם יצרה את הסדרה. בהתחלה פורסם שלסדרה יקראו "Gilbert and Allie" ("גילברט ואלי"), אך לבסוף שינו את שמה לשם הנוכחי. הסדרה כוללת שני סוגי הנפשה - הנפשה ממוחשבת בזמן שהדמויות בעולם האמיתי, והנפשה מסורתית בזמן שהדמויות בעולם הקסום. הסדרה מכוונת לגילאי 6 עד 11.
הערות שוליים

↑  שי שגב, חדש בטלוויזיה: יום שני, 04 בנובמבר 2019, באתר ג'ירפה, 3 בנובמבר 2019
↑  Gilbert and Allie is in Development! #NewShow, באתר Brown Bag Films‏, 10 באוקטובר 2014
↑  רמין זאהד, Disney Reveals Magic Touch with ‘Sadie Sparks’, באתר Animation Magazine‏, 5 ביולי 2018
↑  Sadie Sparks, באתר Cyber Group Studios
1947 בספורט

| 0 | 1 | 2 | 3 |
| --- | --- | --- | --- |
|  |  | 1947  בספורט |  |
< · 1945 · 1946 — 1947 — 1948 · 1949 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

טור דה פראנס - ג'אן רביק (צרפת צרפת)
ג'ירו ד'איטליה -פאוסטו קופי (איטליה איטליה)
וואלטה אספניה - אדוארד ואן דייק (בלגיה בלגיה)
טניס > הטניסאיות שזכו בטורנירי הגראנד סלאם

אליפות אוסטרליה הפתוחה - ננסי בולטון (אוסטרליה אוסטרליה)
אליפות צרפת הפתוחה - פטרישה טוד (ארצות הברית ארצות הברית)
וימבלדון - מרגרט אוסבורן דופונט (ארצות הברית ארצות הברית)
אליפות ארצות הברית הפתוחה - לואיז ברוף (ארצות הברית ארצות הברית)
טניס > הטניסאים שזכו בטורנירי הגראנד סלאם

אליפות אוסטרליה הפתוחה - דיני פיילס (אוסטרליה אוסטרליה)
אליפות צרפת הפתוחה -יוז'ף אשבות (הונגריה הונגריה)
וימבלדון - ג'ק קרמר (ארצות הברית ארצות הברית)
אליפות ארצות הברית הפתוחה - ג'ק קרמר (ארצות הברית ארצות הברית)
טניס > גביע דייוויס

נבחרת ארצות הברית (ארצות הברית) זכתה בגביע דייוויס לאחר ניצחון 1-4 על נבחרת אוסטרליה (אוסטרליה).
כדורגל > קופה אמריקה

נבחרת ארגנטינה (ארגנטינה) ניצחה את נבחרת פרגוואי (פרגוואי) בגמר קופה אמריקה.
כדורגל > גביע אלדאו

ריבר פלייט מארגנטינה מנצחת את נסיונל מאורוגוואי בתוצאה 7-4 בסיכום המפגש הכפול וזוכה בגביע.
כדורגל > כדורגל לפי מדינות > איטליה

טורינו זוכה בסקודטו בפעם הרביעית.
גביע האיטלקי -תחרות לא נערכה.
כדורגל > כדורגל לפי מדינות > אנגליה

אליפות אנגליה -  ליברפול זוכה באליפות.
גביע ה-FA - צ'רלטון את'לטיק זוכה בגביע.
כדורגל > כדורגל לפי מדינות > ארגנטינה

ריבר פלייט זוכה באליפות.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - פלמיירס זוכה בתחרות
אליפות ריו דה ז'ניירו בכדורגל -ואסקו דה גאמה זוכה באליפות
כדורגל > כדורגל לפי מדינות > גרמניה

המשחקים לא נערכו
כדורגל > כדורגל לפי מדינות > ספרד

ולנסיה זוכה באליפות ספרד
ריאל מדריד זוכה בקופה דל גנרליסימו
כדורגל > כדורגל לפי מדינות > פלשתינה (א"י)

מכבי תל אביב זוכה ובגביע ארץ ישראל.
מכבי תל אביב זוכה ובליגת העל בכדורגל.
כדורמים > אליפות אירופה

נבחרת הולנד (איטליה) זכתה במדליית זהב בכדורמים באליפות אירופה.
כדורסל > תחרויות בינלאומיות > אליפות אירופה

נבחרת ברית המועצות (ברית המועצות) זוכה באליפות.
כדורסל > תחרויות בינלאומיות > אליפות דרום אמריקה

אורוגוואי (אורוגוואי) זכתה באליפות וברזיל (ברזיל) זכתה במקום השני.
כדורסל > כדורסל לפי מדינות > איטליה

ליגת העל האיטלקית בכדורסל - וירטוס בולוניה זוכה באליפות.
כדורסל > כדורסל לפי מדינות > ארצות הברית

פילדלפיה ווריורס זוכה באליפות ליגת ה-BAA (ראה עונת 1946/1947 ב-BAA).
שיקגו אמריקן גירס זוכה באליפות ליגת ה-NBL.
כדורסל > כדורסל לפי מדינות > ברית המועצות

אליפות ברית המועצות בכדורסל גברים - מועדון סקיף מקובנה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - הכוכב האדום בלגרד זוכה באליפות.
כדורסל > קבוצות שנוסדו

לוס אנג'לס לייקרס - ארצות הברית ארצות הברית
מרוץ מכוניות

מרוצי הגרנד פרי למכוניות - לואידג'י וילורזה (איטליה איטליה) עם מכוניות מתוצרת אלפא רומיאו. זכה ב-6 מרוצים.
פוטבול > NFL

שיקגו קרדינלס מנצחת את פילדלפיה איגלס 21-28 באליפות ה-NFL במשחק שנערך בשיקגו.
שחייה > אליפות אירופה השישית בשחייה

נערכה במונטה קרלו שבמונקו מ-10 עד 14 בספטמבר.
שחייה > אליפות אירופה השישית בשחייה > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | צרפת צרפת | 6 | 1 | 1 | 8 |
| 2 | דנמרק דנמרק | 5 | 0 | 1 | 6 |
| 3 | הונגריה הונגריה | 1 | 5 | 4 | 10 |
| 4 | שוודיה שוודיה | 1 | 4 | 0 | 5 |
| 5 | בריטניה בריטניה | 1 | 2 | 2 | 5 |
| 5 | הולנד הולנד | 1 | 2 | 2 | 5 |
קארן הארופ (דנמרק דנמרק) הייתה השחיינית המצטיינת של האליפות כולה לאחר שזכתה ב-3 מדליות זהב.
אלכסנדר ז'אני (צרפת צרפת) היה השחיין המצטיין של האליפות לאחר שזכה ב-3 מדליות, 2 מדליות זהב אישיות ומדליית כסף במשחה שליחים.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 29 במרץ | 200 מטר חזה | נל ואן פליט | הולנד הולנד | אמסטרדם, הולנד | 2:51.9 דקות |
| 20 ביולי | 200 מטר חזה | נל ואן פליט | הולנד הולנד | הילברסום, הולנד | 2:49.1 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 15 בפברואר | 200 מטר חזה | ג'ו ורדור | ארצות הברית ארצות הברית | ניו הייבן, ארצות הברית | 2:35.0 דקות |
| 12 בספטמבר | 400 מטר חופשי | אלכסנדר ז'אני | צרפת צרפת | מונטה קרלו, מונקו | 4:35.2 דקות |
| 15 בספטמבר | 100 מטר חופשי | אלכסנדר ז'אני | צרפת צרפת | מנטון, צרפת | 55.9 שניות |
27 ביולי - צליחה ראשונה בשחייה של הים האירי על ידי טום בלואר.
נובארופטה

| --- | --- |

 מידע כללי
 גובה:  841 מ' 
 מדינה:  ארצות הברית 
 מיקום:  אלסקה, ארצות הבריתארצות הברית
 רכס הרים:  רכס האלאוטיים 
 קואורדינטות:  58°16′00″N 155°09′24″W﻿ / ﻿58.266666666667°N 155.15666666667°W﻿ / 58.266666666667; -155.15666666667
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורנובארופטה(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורנובארופטה
 
נובארופטה (באנגלית: Novarupta) הוא הר געש שנוצר בשנת 1912, ממוקם בחצי האי אלסקה במדרון של הר הגעש טרידנט בפארק הלאומי קטמיי, כ-470 ק"מ דרומית מערבית לאנקורג'. הוא נוצר במהלך ההתפרצות הגעשית הגדולה ביותר של המאה ה-20, נובארופטה שחררה פי 30 מנפח המאגמה מההתפרצות של הר סנט הלנס ב-1980.